GOLD
పెళ్లిళ్ల సీన్‌లో 90శాతం దిగజారిన పసిడి అమ్మకాలు
ముంబై, నవంబరు 25: వివాహాది శుభకార్యాల సీజన్‌ ఉధృతంగా కొనసాగుతున్నప్పటికీ బంగారానికి మాత్రం డిమాండ్‌ పెరగలేదు. కేవలం పెద్దనోట్ల రద్దుకారణంగా జ్యుయెలరీ వ్యాపారులు షాపు లను మూసివేయాలని నిర్ణయించడం మరోవైపు సిసిఫుటేజిని సైతం తనిఖీలుచేయడం, పాన్‌నంబరుతో వేసిన లావాదేవీల వివరాలపై నిఘా పెంచి నోటీసులు జారీచేస్తుండటంతో జ్యుయె లరీ వ్యాపారులు భయపడిపోతున్నారు. ముంబైలోని ఝవేరి బజార్‌లో నిత్యం ఉండే రద్దీ ఎక్కడా ప్రస్తుతం కనిపించడంలేదు. భారత్‌లోని బంగారు ఆభరణాల విక్రయాలకు హబ్‌గా జవేరి బజార్‌ ఉందన్న సంగతి తెలిసిందే. ఈ అతిపెద్ద మార్కెట్‌తో పాటు తూర్పు, పశ్చిప్రాంత పట్టణాల్లో కూడా వ్యాపారం మంద గమనంతోనే కొనసాగింది. మే, జూన్‌నెలల వరకూ సగటున 15 వేలకుపైబడిన వివాహాలు జరుగుతుంటాయి. ఒక్క ముంబైలోనే ఇలా ఉంటే ఇతర ప్రాంతాల్లో అసలు ప్రత్యేకించి చెప్పనవసరం లేదు.
కొంతమంది వ్యాపారులైతే చినచిన్న ఆర్డర్లు మాత్రమే వచ్చాయని ఎందుకంటే కస్టమర్లు డెలివరీ తీసునేందుకుసైతం వెనుకాడుతున్నారని పెద్దనోట్ల రద్దువల్ల వారివద్ద నగదు కొరత తీవ్రంగా ఉందని ప్రమీలా జ్యుయెలర్స్‌ ఎస్‌కెవెల్లి పేర్కొన్నారు. కొంతమంది కస్టమర్లు అయితే తమకు వాయిదాల్లో చెల్లింపులకు అవకాశం ఇవ్వాలని డిమాండ్‌చేస్తున్నారని అయితే ఇది ఎంత మాత్రం సాధ్యం కాదని ఆయన పేర్కొంటున్నారు. ఇతరస్థాయిలో అందరికీ చెల్లింపులు చేయాల్సి ఉన్నందున వియాదా పద్దతుల్లో చెల్లింపులు సాధ్యంకాదని ఆయన అన్నారు. అలాగేచెక్కులు లేదా ఆన్‌లైన్‌ పేమెంట్లు కూడా తిరస్కరిస్తుండటంతో ఎక్కువశాతం విక్రయాలు పడిపోయాయి. ఇండియన్‌ బులియన్‌ జ్యుయెలర్స్‌ అసోసియేషన్‌, అఖిలభారత జెమ్స్‌ అండ్‌ జ్యుయెలరీ ట్రేడ్‌ ఫెడ రేషన్‌ ముంబై జ్యుయెలర్స్‌ అసోసియేషన్‌ ఇతరసంఘాలు కూడా ఈ పెళ్ళిళ్లసీజన్‌లో గణనీయంగా ఉండే విక్రయాలు పడిపోవ డంపై ఆందోళన వ్యక్తంచేస్తున్నాయి. ముంబై జ్యుయెలర్స్‌ అసోస ియేషన్‌ ఉపాధ్యక్షుడు సురిందర్‌కుమార్‌జైన్‌ మాట్లాడుతూ మార్కె ట్‌ ఫరిమాణం పరంగాచూస్తే 90శాతం విక్రయాలు పడిపోయాయ న్నారు. సాధారణం గానే 3.4 నుంచి నాలుగు టన్నుల బంగా రంఆభరణాలు విక్రయా లు జరుగుతాయని వటివిలువ సు మారు 125కోట్ల వరకూ ఉంటుందని అన్నారు. పెద్దనోట్ల రద్దు తర్వాత రోజువారిగాచూస్తే 10శాతం పడిపోయిందని, ప్రతిరోజూ 10-12కోట్ల నష్టం వాటిల్లుతున్నట్లు జైన్‌ వివరించారు.
 
2015 సంవత్సరంలో కొంత సానుకూలంగా ఉన్నందున ఈసారి మంచి రుతుపవనాలు వ్యవసాయ దిగుబడులు పెరిగి గ్రామీణ ఆర్థిక వ్యవస్థ పెరుగుతుందని అందువల్ల కొనుగోళ్లు ఊపందుకుంటా యని భావించిన జ్యుయెలరీ రంగానికి పెద్దనోట్ల రద్దు తీవ్ర విఘా తం కలిగించింది. 2016లో మంచి మార్కెట్‌ ఉంటుందని ఆశతో ఉన్న బులియన్‌ వ్యాపారులకు నోట్లరద్దుతో భారీగా ఆశలకు గండి పడింది. జనవరి నుంచి ఇప్పటివరకూ సుమారు120 టన్నుల బంగారం దిగుమతులు జరిగాయని, వివాహాలసీజన్‌ డిమాండ్‌ ఎదుర్కొనేందుకు దిగుమతులు భారీగా జరిగినట్లు బులియన్‌ వర్త కులు చెపుతున్నారు. కార్పొరేట్‌ అవసరాలుకూడా దృష్టిలో ఉంచు కుని భారీగా పెట్టుబడులు పెట్టినట్లు తెలిపారు. అయితే నోట్లు రద్దుకారణంగా ఐటి దాడులు వంటి వాటి తో మొత్తం షట్టర్లనే మసే సుకోవాల్సిన ప రిస్థితులు ఉత్ప న్నం అవుతున్నాయి. బులియన్‌రంగపరంగా చూస్తే మొత్తం 3.75కోట్ల మంది చేతివృత్తుల కళాకారులకు ఉపాధి కల్పిస్తోంది. 50లక్షలకుపైగా జ్యుయెలరీ ట్రేడ్‌ వ్యాపారులు రిటైల్‌షాపులు నిర్వహిస్తున్నారు. అంతేకాకుండా సిబ్బందికి జీతభత్యాలు కూడా భారీగానే అందిస్తు న్నారు. ముంబై జ్యుయెలర్స్‌ ఫెడరేషన్‌ అధ్యక్షుడు రాకేష్‌షెట్టి మాట్లా డుతూ బంగారం వెండి జ్యుయెలరీ షాపులనిండా ఆభర ణాలు మెండుగా ఉన్నాయని అయితే కొనేవారే కరువయ్యారని ఇదంతా ర.500, రూ.1000 నోట్ల పుణ్యమేనని ఆయన అన్నా రు. అయితే కొంతవరకూ ఆన్‌లైన్‌ పోర్టల్స్‌ద్వారా కొనుగోళ్లు జరు గుతున్నట్లు వస్తున్న వార్తలను కూడా జ్యుయెలరీ వ్యాపారులు కొట్టిపారేస్తున్నారు. ప్రస్తుతం గతంలో ఎన్నడూలేని సంక్షోభం చవిచూస్తున్నట్లు శెట్టి వివరించారు.ఒక్క దక్షిణముంబైలోని జవేరి బజార్‌లోనే ఐదువేలకుపైగా షాపులున్నాయి. ఇతర నగరపరిస రాల్లో 27వేలకుపైగా షాపులున్నాయి.
భారత్‌లోని మూడింట రెండొంతుల వ్యాపారం ఒక్క ముంబైలోనే జరుగుతుందనడంలో ఎటువంటి సందేహంలేదు. కొన్ని చిన్నచిన్నషాపుల్లో మాత్రమే కనిష్టస్థాయిలో బంగారు, వెండి ఆభరణాలున్నాయి. రిపేర్లు, పాలిషింగ్‌, ఆధునీకరణ వంటివిచేస్తున్నారు. సాధారణ వ్యాపార లావాదేవీల్లో కనీసం పదిశాతం కూడా జరగడంలేదు. చెక్కులు, రియల్‌టైమ్‌గ్రాస్‌ సెటిల్‌మెంట్‌ (ఆర్‌టిజిఎస్‌) లేదా కొత్త కరెన్సీనోట్లు మాత్రమే కొనుగోళ్లుకు వినియోగించాల్సి వస్తోంది. బంగారం తులానికి 29 వేల రూపాయల ధరవద్ద విక్రయించాల్సి వస్తోంది. అంటే డాలర్లలో చూస్తే 422 డాలర్లుగా ఉంటుంది. ధన్‌తేరస్‌ నుంచి ఇప్పటివరకూ చూస్తే ధరలు కనీసం 1500 రూపాయలు తగ్గిపోయినట్లు కనిపిస్తోంది. వాస్తవానికి ఈ సీజన్‌ లోనే ధరలు భారీగా పెరుగుదల కనిపిస్తుంది. అయితే నోట్లరద్దు ప్రభావం పుణ్యమా అని బంగారం ధరలు కూడా ఒక్కసారిగా పడిపోయాయి. ప్రస్తుతం బులియన్‌ మార్కెట్‌లో పరిస్థితులు సంక్లిష్టంగా ఉన్నాయని గతంలో కొన్ని సంక్షోభప రిస్థితులు ఎదురైనా నేటి తీవ్రత ఎన్నడూలేదని వ్యాపారులు చెపుతు న్నారు. ఆభరణాలు కొనుగోళ్ల కంటే ప్రస్తుత పరిస్థితుల్లో ముందు తక్షణా వసరాలు కొనుగోలుకు ప్రజలు ప్రాధాన్యం ఇవ్వాల్సి వస్తోందని బులియన్‌ వర్తకులు చెపుతున్నారు. డిసెం బరు 30వ తేదీవరకూ ఇదే తీరు కొనసాగుతుందని, ఆ తర్వాత కేంద్ర బిఎ్జడ్‌ ఫిబ్రవరిలో ఉన్నందున మరికొంత ఉంటుందని, జిఎస్‌టి అమలు ప్రారంభం అయినతర్వాత పరిస్థితిలో కొంత మార్పు వస్తుందని వ్యాపారులు అంచనాలు వేస్తున్నారు.